ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ПОСРЕДОВАЊУ У ПРОМЕТУ И ЗАКУПУНЕПОКРЕТНОСТИ

Члан 1.

У Закону о посредовању у промету и закупу непокретности („Службени гласник РСˮ, број 95/13), у члану 5. у тачки 4) тачка на крају замењује се тачком запетом.

После тачке 4) додаје се тачка 5), која гласи:

„5) да члан привредног друштва (оснивач, власник), односно предузетник, заступник привредног друштва, односно пословођа, ако је предузетник поверио послове пословођења пословно способном физичком лицу, као и физичка лица са положеним стручним испитом из члана 11. овог закона нису осуђивана за кривична дела против привреде, кривично дело примања мита, кривично дело давања мита, кривично дело преваре, кривична дела тероризма и кривична дела организованог криминала.”

Члан 2.

У члану 6. тачка 2) мења се и гласи:

„ 2) лицима која обављају послове посредовања са положеним стручним испитом из члана 11. овог закона;”.

У тачки 4) тачка на крају замењује се тачком запетом.

После тачке 4) додаје се тачка 5), која гласи:

„5) члану привредног друштва (оснивачу, власнику), односно предузетнику, заступнику привредног друштва и пословођи, ако је предузетник поверио послове пословођења пословно способном физичком лицу.”

Члан 3.

У члану 10. став 1. тачка 1) мења се и гласи:

„1) ако престане да постоји неки од услова из члана 5. тач. 1), 2), 3) или 5) овог закона;”.

Члан 4.

Овај закон ступа на снагу осмог дана од дана објављивања у „Службеном гласнику Републике Србије”.